el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el en el en fr ko ru el el el el el el el el el el el el el el el el el el el el el el el el el el el el el el
Το Βήμα (παλαιότερα: Ἐλεύθερον Βῆμα) είναι εφημερίδα που εκδίδεται στην Αθήνα από την Alter Ego Επιχείρηση Μέσων Μαζικής Ενημέρωσης Α.Ε. και κυκλοφορεί πανελλαδικά.
6 Φεβρουαρίου 1922, πριν 100 έτη (1922--2-06)
Μεγάλου Αλεξάνδρου 35, Αθήνα, Ελλάδα (Κεντρικά γραφεία Alter Ego)
Λεωφόρος Ανδρέα Συγγρού 340, Καλλιθέα, Ελλάδα (Εφημερίδα)
Το Βήμα πρωτοεκδόθηκε στις 6 Φεβρουαρίου 1922 υπό το όνομα Ελεύθερον Βήμα. Ιδρυτές του ήταν ο πολιτικός και διπλωμάτης Αλέξανδρος Καραπάνος, ο Γεώργιος Ρούσσος, ο Αλέξανδρος Διομήδης, ο Εμμανουήλ Τσουδερός, ο Γεώργιος Εξηντάρης, ο Κωνσταντίνος Ρέντης και ο Δημήτριος Λαμπράκης, ο οποίος ανέλαβε και τη διεύθυνση, με αρχισυντάκτη τον Γεράσιμο Λύχνο.[1] Αργότερα επανεκδόθηκε, μετά από διακοπή κάποιων ετών, το 1945, υπό το όνομα Το Βήμα που διατηρεί έκτοτε. Διέκοψε την καθημερινή της έκδοση το 1984, ενώ εκδίδεται εκ νέου ως ημερήσια πρωινή εφημερίδα από τον Μάρτιο του 1999.[2]
Μετά το θάνατο του Χρήστου Λαμπράκη, εκδότης ανέλαβε ο Σταύρος Ψυχάρης, και τη θέση του ως Διευθυντή πήρε ο Παντελής Καψής.[3] Κάθε Κυριακή εκδίδεται ως Το Βήμα της Κυριακής (από τις 22 Ιανουαρίου 1984 με τη σημερινή του μορφή).
Στο Βήμα αρθρογραφούν πολλοί γνωστοί δημοσιογράφοι των έντυπων και ηλεκτρονικών ΜΜΕ, πολιτικοί και πανεπιστημιακοί. Είναι ιστορικά η εφημερίδα στην οποία εξέχοντες πολιτικοί συνήθως παρέχουν συνεντεύξεις ή γράφουν άρθρα. Ο Ελευθέριος Βενιζέλος, ο Γεώργιος Παπανδρέου, ο Νικόλαος Πλαστήρας, ο Κωνσταντίνος Καραμανλής και ο Ανδρέας Παπανδρέου είναι μερικοί από αυτούς που έγραψαν για την εφημερίδα.
Στις 25 Νοεμβρίου 2010 ανακοινώθηκε ότι η εφημερίδα αναστέλλει, για δεύτερη φορά στην ιστορία της μετά το 1945, την καθημερινή της έκδοση, ενώ αντίθετα θα συνεχίσει κανονικά την εβδομαδιαία Κυριακάτικη έκδοση καθώς και την έκδοση online.[4][5][6] Από τον Αύγουστο του 2017 εκδίδεται από την Alter Ego Επιχείρηση Μέσων Μαζικής Ενημέρωσης Α.Ε.
Το Βήμα τον Οκτώβριο του 2014, είχε κυκλοφορία 84,035 φύλλα.[7] Το 2020 είχε κυκλοφορία κατά μέσο όρο 37.000 φύλλα ανά Κυριακή, σύμφωνα με το πρακτορείο διανομής. Σύμφωνα με τους ανεξάρτητους πάροχους στοιχείων διαδικτυακής επισκεψιμότητας Alexa Internet και SimilarWeb, η ιστοσελίδα του Βήματος κατατάχθηκε 46η και 100ή αντίστοιχα σε επισκεψιμότητα στην Ελλάδα, τον Αύγουστο του 2015.[8][9] Η SimilarWeb κατέταξε την ιστοσελίδα ως 24η σε επισκεψιμότητα μεταξύ των ειδησεογραφικών ιστοσελίδων, έχοντας περίπου 2.8 εκατομμύρια επισκέπτες σε μηνιαία βάση.[9]
Το Βήμα, πέρα από την εφημερίδα εκδίδει και τα ένθετα:
Το Βήμα έχει αξιολογηθεί ως "κεντροδεξιά εφημερίδα" και "ανάμεικτης αξιοπιστίας" λόγω "έλλειψης διαφάνειας σχετικά με την ιδιοκτησία, κακής τεκμηρίωσης και μερικών αποτυχημένων ελέγχων στοιχείων", από το Media Bias/Fact Check. Η ίδια πηγή αναφέρει ότι χρησιμοποιεί "ελάχιστα συναισθηματικά διατυπωμένους τίτλους", δημοσιεύει άρθρα που είναι "επικριτικά σε τόνους προς τον αρχηγό του αριστερού κόμματος της αντιπολίτευσης Αλέξη Τσίπρα και ευνοϊκά προς τον κεντροδεξιό Μητσοτάκη" και τεκμηριώνει "αδελφές ειδησεογραφικές ιστοσελίδες όπως το In.gr" και κατά κόρον "εισαγωγικά χωρίς υπερσύνδεσμο".[10] Υπάρχουν και ουκ ολίγα άρθρα που χαρακτηρίστηκαν ως "ψευδή" ή "ανακριβή" από την εφημερίδα ελέγχου πληροφοριών Ελληνικά Hoaxes.[11][12]
↑ ΣΤ. ΕΥΣΤΑΘΙΑΔΗΣ, «Το Βήμα» κλείνει 86 χρόνια ζωής, Το Βήμα, 6 Φεβρουαρίου 2008
↑ ΨΗΦΙΑΚΟ ΙΣΤΟΡΙΚΟ ΑΡΧΕΙΟ helioskiosk.gr
↑ Ο Σταύρος Ψυχάρης εκδότης και στο «Βήμα» και στα «Νέα», Ημερησία, 26 Ιανουαρίου 2010
↑ Ηλεκτρονικό το ημερήσιο «Βήμα», Το Βήμα online, 26 Νοεμβρίου 2010
↑ Λουκέτο στο ημερήσιο "Βήμα", news247.gr, 25 Νοεμβρίου 2010
↑ Καταργείται το ημερήσιο έντυπο «Βήμα», tvxs.gr, 25 Νοεμβρίου 2010
↑ «41% πτώση για «Το Βήμα» – Κυκλοφορίες Εφημερίδων». tribune.gr. 18 Οκτωβρίου 2014. Ανακτήθηκε στις 2 Αυγούστου 2015.
↑ «tovima.gr Site Overview». Alexa. Αρχειοθετήθηκε από το πρωτότυπο στις 1 Νοεμβρίου 2019. Ανακτήθηκε στις 2 Αυγούστου 2015.
↑ 9,0 9,1 «Tovima.gr Analytics». SimilarWeb. Ανακτήθηκε στις 2 Αυγούστου 2015.
↑ «To Vima». Media Bias/Fact Check (στα Αγγλικά). Ανακτήθηκε στις 7 Ιανουαρίου 2022.
↑ «ΔΕΝ πάρθηκε απόφαση για το σήμα στα Μακεδονικά Προϊόντα». ELLINIKA HOAXES. 25 Οκτωβρίου 2019. Ανακτήθηκε στις 7 Ιανουαρίου 2022.
↑ «Ασκήθηκε δίωξη στον μουφτή της Κομοτηνής;». ELLINIKA HOAXES. 11 Μαρτίου 2018. Ανακτήθηκε στις 7 Ιανουαρίου 2022.
Κεντρική online έκδοση της εφημερίδας.
ΣΤΑΜΟΣ ΔΗΜΗΤΡΙΟΣ, Η ΠΟΛΙΤΙΚΗ ΓΡΑΜΜΗ ΤΟΥ "ΒΗΜΑΤΟΣ" ΚΑΤΑ ΤΗΝ ΕΠΤΑΕΤΙΑ 1967-1974, Διδακτορική Διατριβή, Πάντειο Πανεπιστήμιο Κοινωνικών και Πολιτικών Επιστημών, 1980